Bolesť kostrče: Hľadáme účinnú liečbu po úraze a hemoroidoch
Dobrý deň, už asi mesiac trpím bolesťami kostrče. Začalo to súčasne s vnútornými hemoroidmi. Užívala som detralex celé balenie ale bolesť kostrče pretrváva. V minulosti som mala úraz, spadla som na schodoch. Aké lieky alebo prípravky použiť na zmiernenie bolesti? Najhoršie to je pri vstávaní zo sedu
Dobrý deň,
ďakujeme za Vašu otázku.
Pri bolesti kostrče po úraze a hemoroidoch je možné použiť voľnopredajné lieky od bolesti, prínosné môžu byť protizápalové lieky, ktoré okrem bolesti tlmia aj prípadný zápal. Medzi ne patria lieky napríklad s obsahom
ibuprofénu
,
naproxénu
,
diklofenaku
. Zároveň je vhodné obmedziť dlhé sedenie, môžete si zaobstarať aj špeciálny vankúš na sedenie, ktorý znižuje tlak na kostrč. Taktiež zabezpečte dostatočný príjem tekutín a
vlákniny
, v prípade tvrdej stolice môžete krátkodobo podávať
lactulózu
, ktorá zabraňuje námahe pri stolici, čo môže znížiť tlak na kostrč. Prínosná môže byť terapia pod dohľadom fyzioterapeuta. Pri pretrvávaní bolesti sa obráťte na lekára, aby sa vylúčili iné komplikácie.
Prajem skorú úľavu od ťažkostí.
S pozdravom
PharmDr. Veronika Kiabová